မကြာခဏ ကျွန်တော်တို့ ဖျားနာတဲ့အခါ
ပုံမှန် လုပ်ချင်ကြတာကတော့ အိပ်ရာထဲမှာ ခွေနေပြီး
အိပ်ပေးလိုက်တာပါပဲ။
တစ်စိတ်တစ်ပိုင်းအနေနဲ့ လုပ်ဖို့ ကြိုးစားနေတာက
ကောင်းကောင်း အိပ်ပျော်စေဖို့ပါ။
အကြောင်းက ကျွန်တော်တို့ရဲ့ အိပ်စက်မှု ကျန်းမာရေးနဲ့
ကိုယ်ခံအား ကျန်းမာရေးကြားမှာ အလွန် ရင်းနှီးတဲ့ ဆက်နွယ်မှုရှိလို့ပါ။
( အိပ်စက်ခြင်းနှင့် သိပ္ပံ)
သိရတာက တစ်ညကို အိပ်စက်မှု ခုနှစ်နာရီထက် နည်းတယ်လို့ သတင်းပို့ကြတဲ့ လူတွေဟာ
rhinovirus ဒါမှမဟုတ် ရိုးရိုး အအေးမိတာလို့ သိကြတာ ကူးစက်ခံလာရဖို့ သုံးဆ နီးပါး
ဖြစ်နိုင်ခြေ ပိုများတယ်ဆိုတာပါ။
သိရသေးတာက တစ်ညကို ငါးနာရီ (သို့) ပိုနည်းပြီးအိပ်တဲ့ အမျိုးသမီးတွေဟာ
၇၀ ရာခိုင်နှုန်းနီးပါး အဆုတ်ရောင်ရောဂါ ပိုဖြစ်နိုင်ခြေ ရှိတာပါ။
တွေ့ရှိထားသေးတာက အိပ်စက်မှုဟာ သင့်ရဲ့ အောင်မြင်တဲ့ ကာကွယ်ဆေးထိုးခြင်းမှာ
ကဏ္ဍတစ်ခုမှနေပြီး ပါဝင်နိုင်တာကိုပါ။
ဒါကြောင့် လေ့လာမှုတစ်ခုမှာ လူစုတစ်စုကို ခေါ်ပြီး
သူတို့ကို တစ်ညကို အိပ်စက်ချိန် လေးနာရီအထိ ခြောက်ညတာ
ကန့်သတ်လိုက်တယ်။
အခြား အုပ်စုထဲမှာတော့
သူတို့ကို ညစဉ်ညတိုင်းမှာ
အပြည့်အဝ အိပ်စက်ခွင့်ပေးလိုက်တယ်။
ဒီနောက် ဒီကာလအတွင်းမှာ သူတို့ကို တုပ်ကွေး ကာကွယ်ဆေး တစ်ခါထိုးပေးပြီး
ဒီတုပ်ကွေးဆေးထိုးခဲ့တာရဲ့ တုံ့ပြန်မှုကို တိုင်းတာခဲ့တယ်။
ရှာဖွေတွေ့ရှိခဲ့တာက တစ်ညကို လေးနာရီသာ
အိပ်စက်ခဲ့ကြတဲ့သူတွေ အတွင်းမှာ
သာမန် ပဋိပစ္စည်း တုံ့ပြန်မှုရဲ့ ၅၀ ရာခိုင်နှုန်းထက် လျော့ပြီး
ထုတ်လုပ်ပေးနိုင်ခဲ့ခြင်းကိုပါ။
ဒီတော့ တစ်နည်းဆိုရရင် သင့်ဟာ လုံလောက်စွာ အိပ်မရခဲ့ရင်
တုတ်ကွေး ဆေးထိုးမခံရခင် သီတင်းပတ် (သို့) ရက်ပိုင်းအတွင်းမှာ
အကျိုးဆက်အဖြစ် ကာကွယ်ဆေး အတော်လေး ထိရောက်မှု ပိုနည်းစေနိုင်တာပါ။
ဒါက ဘာကို ထောက်ပြလဲဆိုတော့
အခု ကျွန်တော်တို့ စတင် သိရှိနေတာက
REM မဟုတ်တဲ့ အိပ်မောကျတဲ့ အိပ်စက်မှုအပါအဝင်
ညဘက် အိပ်စက်နေစဉ်အတွင်းမှာ
ကျွန်တော်တို့ဟာ ကိုယ်ခံအား လက်နက်တိုက်အတွင်းမှာ
လက်နက်မျိုးစုံကို ပြန်သိုလှောင်တာပါ။
များစွာသော ကိုယ်ခံအား အကြောင်းရင်း
မျိုးစုံ ထုတ်လုပ်မှုကို နှိုးဆွပေးတာပါ။
ဒါ့အပြင်
ခန္ဓာကိုယ်ဟာ ဒီကိုယ်ခံအား အကြောင်းရင်းတွေ အတွက် တုံ့ပြန်နိုင်စွမ်းကို မြှင့်ပေးတယ်။
ဒါကြောင့် ပိုကြံ့ခိုင်တဲ့ ကိုယ်ခံအားရှိသူ
တစ်ဦးအဖြစ် သင်ဟာ နောက်တစ်နေ့မှာ နိုးထတယ်။
ဒီတော့ ကိုယ်ခံအား စနစ်လို့ဆိုတဲ့အခါ
အိပ်စက်မှုကို သင် တောင့်တလို့ ရနိုင်တဲ့
အကောင်းဆုံး ကျန်းမာရေး အာမခံ ပေါ်လစီ
တစ်ခုလို သဘောထားသင့်ပါတယ်။